Die geestelike betekenis van syfergetalle (5) | "Is en Wat Was en Wat Kom" – die onbekende karakter van Jesus Christus en Sy Woord
← Die geestelike betekenis van syfergetalle (4)
Die geestelike betekenis van syfergetalle (6) →
Die geestelike betekenis van syfergetalle (5)	Posted on September 7, 2016	by 4windkoinonia INLEIDING
‘n KORT OPSOMMING
Soos in deel 1, deel 2, deel 3 , en in deel 4 genoem, is syfers onskeibaar geheg aan mekaar, veral in die Skrifte en in hul geestelike betekenis. Die getal ‘een’ is die begin van alles en deur die ‘Een’ God word eenheid vooropgestel.
Efes 2:18 want deur Hom [Jesus] het ons albei die toegang deur een Gees tot die Vader.
Joh 14:17-18 die Gees van die waarheid wat die wêreld nie kan ontvang nie, omdat dit Hom nie sien en Hom nie ken nie; maar julle ken Hom, omdat Hy by julle bly en in julle sal wees. 18 Ek sal julle nie as wese agterlaat nie; Ek kom weer na julle toe.
Hierdie woning word gebou deur ‘n proses (die getal ‘drie’) want om in God se geestelike beeld gevorm te word, gebeur nie oombliklik nie. Hierdie aardse skepping leer ons om te besef dat daar ‘n tydgebonde proses vasgestel is en dat ons net deur “baie verdrukkinge” in God se geestelike tempel kan ingaan:
Die getal ‘vier’ wys aan ons hoe God “almal in Adam” sal neem deur Sy saligheidsproses – almal in hule eie orde:
God se saligheidsplan sluit inderdaad almal in. Die getal ‘vier’ bind dus alles saam tot ‘n GEHEEL. Alle mense op aarde sal deur die proses geneem word om een met God in gees te wees. Hier is een pragtige beskrywing van hoe die getal ‘vier’ die geheel van God se plan met alle mense uitbeeld.
DIE GETAL ‘VYF’ (5)
Die getal ‘vyf’ gee vir ons ‘n geestelike aanduiding hoe ons die saligheid deelagtig sal word. Hier is ‘n pragtige beskrywing hoe ons die geestelike beeld van God deelagtig word:
Daar het ons ‘n paar sleutelwoorde om die getal ‘vyf’ aan sy geestelike betekenis te koppel.
God het vyf offers in die ou verbond daargestel as tipes van hoe ons sal kan verstaan hoe ons deur die proses geneem word om God se denke en Sy geestelike beeld deelagtig te word (ons sal later ‘n kort reeks ook doen oor hierdie offers, soos God wil):
Dit is slegs deur “welgevallige” offers dat ons die tempel van God kan binnegaan, en Christus in ons help ons om die “welgevallige” offers aan die Vader te kan bring:
Die getal ‘vyf’ bring hierdie waarheid na ons dat God die lewe van Christus aan skenk “deur die geloof” sodat ons slegs in die werke van die Seun van God in ons kan vertrou tot saligheid!
Kyk maar weer na Paulus so woorde aan Titus oor wat God se genade regtig beteken en waarom dit so misverstaan word, veral in die Christelike wêreld. God se genade het wel aan “alle mense” verskyn, maar baie min kan hierdie genade regtig verstaan en/of aanvaar. God se reddened genade het ‘n paar eienskappe wat in daardie verse voorkom. God se genade help ons om…
goddeloosheid en wêreldse begeerlikhede te verloën;
ingetoë en regverdig en vroom in die teenwoordige wêreld te lewe.
Hoe doen God dit? Hy LEER ons dit. Die woord “leer” in Titus 2 vers 11 en die woord “tugtig” in Hebreërs 12 vers 6 kom van dieselfde Griekse woord “paideuō”:
Heb 12:6 want die Here tugtig [Grieks: “paideuō”] hom wat Hy liefhet, en Hy kasty elke seun wat Hy aanneem.
Dit is die enigste manier hoe ons leer om reg te lewe!! Ons leer om aan God gehoorsaam te wees deur TUGTIGING alleenlik. Selfs Jesus in Sy tyd in vlees moes deur dieselfde proses van lyding (tugtiging) gaan om NOU ons te help om te sien hoe God aan ons Sy genade skenk om ware kinders van God te word:
Heb 5:7-9 Hy [Jesus] wat in die dae van sy vlees gebede en smekinge met sterk geroep en trane aan Hóm geoffer het wat Hom uit die dood kon red, en ook verhoor is uit die angs— 8 Hy [Jesus], al was Hy die Seun, het gehoorsaamheid geleer uit wat Hy gely het; 9 en nadat Hy volmaak is, het Hy vir almal wat Hom gehoorsaam is, ‘n bewerker van ewige saligheid geword.
Deur offers word ons gehoorsaam aan God en word ons in Sy tempel (Sy kerk) opgeneem. Daar is geen ander manier nie. Almal gaan deur probleme, maar dit is hoe ons reageer op die probleme wat ons instaat stel om ons geloof te laat groei om sodoende vir God te BEHAAG en te EER:
Soos met alle simbole in die Skrifte, kan ook die getal ‘vyf’ beide positief en negatief aangewend word – “die reddende genade van God het aan alle mense verskyn” maar almal hanteer dit nie dieselfde nie:
Die verstandiges sal weet dat die koninkryk van God net IN ons kan kom as ons ons “olie in [ons] kanne saam met [ons] lampe” neem – dit verg ‘n lydsame proses om soos God in gees te word:
Ons sien hoe die getal ‘vyf’ baie in die ou tempel onder die ou verbond ingespan was om hierdie waarheid aan ons verstaanbaar te maak.
Die implemente van die tempel kom in twee groepe van vyf:
2Kro 4:6-8 En hy het tien waskomme gemaak en vyf regs en vyf links gesit om in te was; die gereedskap van die brandoffer moes hulle daarin afspoel, maar die see was vir die priesters om daarin te was. 7 En hy het die goue kandelaars gemaak, tien, volgens die voorskrif daarvan, en dit in die tempel gesit, vyf regs en vyf links. 8 Hy het ook tien tafels gemaak en hulle in die tempel gesit, vyf regs en vyf links; en hy het honderd goue komme gemaak.
In die heilige reukwerk was vyf dele, wat simbolies is van ons gebede om ons afhanklikheid van God duidelik te maak:
Eks 30:34-35 Verder het die HERE vir Moses gesê: Neem vir jou speserye: storaksgom en naeltjies en gálbanum—speserye en ook suiwer wierook; alles in gelyke hoeveelhede, 35 en maak daar reukwerk van, ‘n mengsel soos die salfmenger dit maak, met sout gemeng, suiwer, heilig.
Open 8:3-4 En ‘n ander engel het gekom en met ‘n goue wierookbak by die altaar gaan staan, en baie reukwerk is aan hom gegee, om dit met die gebede van al die heiliges op die goue altaar voor die troon te lê; 4 en die rook van die reukwerk het met die gebede van die heiliges uit die hand van die engel opgegaan voor God.
Die heilige olie was vyf dele wat simbolies is van ons as heilige priesters om “geestelike offers te bring wat aan God welgevallig is deur Jesus Christus”:
Eks 30:23-25 En jy, neem vir jou van die beste speserye: vyf honderd sikkels fyn mirre en die helfte soveel geurige kaneel, twee honderd en vyftig sikkels, en twee honderd en vyftig sikkels geurige kalmoes 24 en vyf honderd sikkels kassie, volgens die sikkel van die heiligdom, en ‘n hin olyfolie; 25 en maak daarvan heilige salfolie, ‘n salfmengsel soos ‘n salfmenger dit maak; heilige salfolie moet dit wees.
This entry was posted in Lees eers hier. Bookmark the permalink.	← Die geestelike betekenis van syfergetalle (4)
7 Responses to Die geestelike betekenis van syfergetalle (5)